**10-16. jan. 2019 AK[[1]](#footnote-1)/JM**

**Kunning um verkætlanir játtaðar av Fiskivinnuroyndum 2019**

**Alment:**

Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtil­fang­inum.

**Nýtt 4-ára programm varð gjørt fyri 2017-20, har serligur dentur aftur varð lagdur á somu 3 høvuðsøkini sum frammanundan, men ymisk nýggj undirpunktir eru komin afturat í 2017**[[2]](#footnote-2)**, sum meira áherðsla varð løgd á.** Programmið 2017-20 við øllum undirpunktum sæst á síðu 10 í hesari kunningini. **Broytingarnar, sum vórðu gjørdar í 2017, eru vístar við gulum á s. 10. Høvuðsøkini eru hesi:**

1. **Royndarveiða og virðisøking av fiski og fiskavørum**

Hetta kunnu vera praktiskar royndir ella vísindarligar kanningar

1. **Burðardyggur fiskiskapur**

Hetta kunnu vera praktiskar royndir ella vísindarligar

1. **Búskaparlig og samfelagslig menning av fiskivinnuni og førleikamenning í øllum liðum**

Hetta kunnu vera fyrisitingarligar, fíggjarligar, hagfrøðiligar, samfelagsligar ella búskaparligar kanningar ella greiningar, sum leggjast afturat vitan um fiskivinnuna, og harvið menna grundarlagið undir vinnuligum og politiskum avgerðum.

**Játtanir fyri 2019**:

Fiskimálaráðið hevur gjørt av at játta pening til 15 nýggjar verkætlanir av játtanini til Fiski­vinnu­royndir 2019.

Harumframt er framhaldandi játtan latin 9 verkætlanum. Tvær av hesum verkætlanunum byrjaðu í 2017 og 7 byrjaðu í 2018, sí fylgiskjal 1.

**Tilsamans fáa sostatt 24 verkætlanir játtaðan stuðul í 2019-21. Tilsamans fáa hesar játtaðar 7,62 mió. kr., harav 6,38 mió. kr. eru fyri 2019, 1,25 mió. kr. fyri 2020 og einki fyri 2021[[3]](#footnote-3).**

28 nýggjar og 9 framhaldandi verkætlanir ella tilsamans 37 verkætlanir søktu upprunaliga um 17,0 mió. kr., harav 13,6 mió. kr. fyri 2019. Samlaða játtanin til Fiskivinnu­roynd­ir varð lækkað í fjør 1,4 mió. til 7, 2 mió. kr. fyri 2018 og nú aftur við 0,7 mió. kr. til 6,50 mió. fyri 2019.

Í 2017 varð játtanin annars aftur hækkað við 5,1 mió. kr. til 8,6 mió. kr. og 2 ár frammanundan kom játtanin heilt niður á 2,208 mió. kr., men varð so seinni í 2016 hækkað við 1,3 mió. kr. til 3,508 mió. kr. Hetta skal síggjast í lutfalli til, at hon bara minkaði ár fyri ár til hon í 2015 varð lækkað aftur við 1,6 mió. kr. niður á 2,208 mió. kr., sum er tað lægsta hon hevur verið.

Í ár komu 28 nýggjar umsóknir móti 34 nýggjum umsóknum í 2018 (30 í 2017, 11 í 2016, 9 í 2015, 17 í 2014, 27 í 2013 og 32 í 2012). Talið av umsóknum er lækkað eitt vet móti at hava verið hækkandi fyri árini 2017 og 2018. Økingin varð hildin at hava samband við hækkaðu játtanina bæði i 2017 og 2018. Játtanin varð økt við 1,3 mió. kr. í 2016 og við heili 5,1 mió. kr. í 2017 (8,6) og so lækkað við 1,4 mió. kr. í 2018 (7,2) og nú aftur lækkað við 0,7 mió. kr. (6,5).

Í 2015 var játtanin komin niður á 2,208 mió. kr. eftir lækkingum í nógv ár og støðan var vorðin hættislig. Ein kann tí frøast yvir at politiska skipanin – hóast lækkingarnar í 2018 og 2019 - hevur uppraðfest fiskivinnu­royndir, fiskivinnugransking, -menning og -nýskapan.

**Ein lítil partur av játtanini hesa ferð 123.864 kr. (1,91%) er avsett til ymiskar útreiðslur hjá FVR (11. Framløgudagurin verður 4/3-2019, lýsingar, fundarpening v.m.).**

Hóast nógvar umsóknir í ár 2019, so hava 24 (15+9) av 37(28+9) fingið tilsøgn um stuðul. Hetta merkir, at knapt 65% ella nærum 2/3 av umsóknunum, sum søktu, fáa tilsøgn um stuðul. Í fjør var talið gott 63% (26/41).

Í 2017 var úrslitið, at 23 av 37 umsóknum fingu játtaðan stuðul svarandi til 62% av umsóknunum. Í 2016 vóru fáar umsóknir, so nærum allar umsóknirnar ella góð 90% (14/15) fingu játtað stuðul. Í 2015 og 2014, tá upphæddirnar at søkja vóru í lægra lagi, fingu umleið ¾ av um­sókn­unum tilsøgn um stuðul. Árini frammanundan hevur tað verið millum helvt og tríggir fjórðingar av umsøkjarunum, sum hava fingið stuðul.

Tað er vert at leggja til merkis, at aftur í ár er fíggjarstyrkurin, sum verkætlanirnar fáa frá FVR, væl undir helvtina av samlaða kostnaðinum (25,2%)[[4]](#footnote-4). Vanliga siga vit, at tá talan er um størri eginfígging, er reiði peningurin ikki tann stóri, men heldur er talan um sum oftast “kapitali­seringar” av eginavriki, virðismettum eginavriki ella mettum virði, sum verður latið til verkætlanina. Hetta er ikki galdandi fyri allar verkætlanirnar longur. Í ár eru bert 2 “dýrar” verkætlanir, sum fáa stuðul yvir 0,5 mió. kr., sum báðar leggja nakað meira av kontantari fígging í verkætlanirnar, enn søkt varð um.

Mælt verður framhaldandi til, sum fyrr, at verkætlanarumsitarar og -leiðarar leggja seg meira eftir at leggja størri dent á at gera góða dokumentatión av eginavriki og mettum virðum í verkætlanunum (striltið gongur kortini við hesum). Ætlanin er at gera eina vegleiðing um eginfígging, kontant fígging og mett eginavrik. Onkur fígging kemur eisini uttanífrá, sjálvt um hesar aloftast ikki eru serliga stórar.

Umsóknirnar hava verið viðgjørdar eftir sama leisti sum undanfarin ár, og eru mannagongdirnar fyri viðgerðini lýstar á heimasíðuni [www.fvg.fo](http://www.fvg.fo).

Seinnu árini hevur dentur verið lagdur á at fáa vinnufyritøkur at luttaka meira í verkætlanum, og er hetta eydnast reiðiliga væl. Aftur í ár varð serligur dentur lagdur á at fáa verkætlanir innan ásettu og víðkaðu 3 høvuðsøkini (m.a. førleikamenning í øllum liðum, virðisvøkstur av fiskavørum, at fáa alt tilfeingið til lands, gagnnýtt og virðisøkt, at menna ymiskar góðsku­bólkar fyri ráfisk og góðskuváttanir, at menna burðardyggan fiskiskap (umsitingar­ætlanir v.m.), at marknaðaratgongd og marknaðarføring kunnu betrast, at størri virðisøking verður skapt í Føroyum í øllum liðum í vinnuni, og at føroyskir førleikar verða mentir í tøkni, veiði, framleiðslu, veitingum, tænastum og sølu v.m.). Ansað hevur verið eftir ikki at veita kappingaravlagandi stuðul. Stýrislimir hava, tá teir hava mett seg ógegnigar, ikki luttikið í viðgerðini av umsókn/umsóknum.

**Vinnan fær knapt 76% av stuðlinum, sum er væl hægri enn árið fyri í 2018 (63,8%). Í 2017 fekk vinnan (71,3%) og í 2016 eisini (76%). Vinnan var á einum væl lægri støði bæði í 2015 (58%) og 2014 (62%).** Her má ein minnast til, at játtanin hækkaði fyrst við 1, 3 mió. kr. í 2016 seint á árinum (til 3,508 mió. kr.), og í 2017 hækkaði játtanin við heili 5,1 mió, kr, upp í 8,6 mió. kr fyri síðani at lækka við 1,4 mió. kr. niður í 7,2 mió. kr. fyri í ár 2018, og nú aftur er játtanin lækkað við 0,7 mió. kr. niður í 6,5 mió. kr.

Í ár hava vinnufyritøkur sum sagt fingiðknapt 76% av stuðlinum, sum er væl hægri enn árið fyri í 2018 (63,8%). Í 2017 fekk vinnan (71,3%) og í 2016 eisini (76%). Vinnan var á einum væl lægri støði bæði í 2015 (58%) og 2014 (62%).

**Havstovan** hevur fingið 11,5%, sum er nógv lægri enn undanfarnu 2 árini. (Í 2018 fekk Havstovan 21,6% og í 2017 19,1%). Burtursæð frá 2016, tá Havstovan fekk 12,1%, so hevur Havstovan sum ofta ligið væl hægri (28% í 2015, 28 % í 2014, 32% í 2013 og 26% í 2012).

**Aðrir almennir** granskingarstovnar enn Havstov­an (Hagstova Føroya og Uttanríkis- og Vinnu­málaráðið og “WEFTA/FVR” hava fingið 13,0 % av játtanini (móti 13,9% í 2018, 8,7% í 2017, 12% í 2016, 14% í 2015). Talan er um ávikavist forkanning í samband við savnan av góðskutryggum fiskivinnuhagtølum, ískoyti til ein kunningarportal um føroyska fiskivinnu á enskum (líknandi tí sum var á [www.fishin.fo](http://www.fishin.fo)) og eina ráðstevnu West European Fish Technologists Association, sum verður hildin í Føroyum 15-17. okt. 2019 (sí [www.wefta.org](http://www.wefta.org) og seinni [www.wefta2019.com](http://www.wefta2019.com))

**Eingin PhD verkætlan** verður stuðlað í ár, men ein **Vinnugranskaraverkætlan,** sum byrj­aði í fjør (2018-20), er hildin uppat í ótíð. Eingin PostDoc-verkætlan verður stuðlað í ár.

Í grafiska yvirlitinum fyrikoma Granskingarkjarnurnar enn, men hesar vórðu niðurlagdar í september 2010[[5]](#footnote-5). Hetta uppbýtið av játtaðum stuðli hevur verið nýtt síðani 2004, og er tí hildið á fram við hesum býtinum. Hetta uppbýtið sæst aftur í myndunum eins og í stabba­myndunum á komandi síðunum. Hesaferð, eins og frammanundan, hava vit býtt stuðulin til almennar verkætlanir upp í tvey – stuðul til verkætlanir á Havstovuni og stuðul til verk­ætlanir á øðrum stovnum enn Havstovuni[[6]](#footnote-6):

Ofta verður spurt, um hvat Havstovan fær frá Fiskivinnuroyndum (undir Fiskimálaráð­num), og um vinnan ikki fær í minna lagi? Niðanfyri sæst, hvussu játtanarbýtið hevur verið í meðal fyri øll árini 2004-19:

Sum tað sæst hevur vinnan í meðal fingið yvir helvtina 56% øll árini og í 2019 fær vinnan knapt 76% av játtanini.

|  |  |  |  |
| --- | --- | --- | --- |
| **FVR: Samlað játtan og meðal játtanarbýtið árini 2004-19** | | | |
| Býtið 2004-19 í kr. | Samlað játtað 2004-19 | Einfalt meðal pr. ár | í procent |
| Vinnufyritøkur | 44.909.614 | 2.806.851 | 56,5% |
| PhD/V.gr./lesandi | 7.297.259 | 456.079 | 9,2% |
| Granskingarkjarnurnar | 3.544.750 | 221.547 | 4,5% |
| Havstovan | 19.603.126 | 1.225.195 | 24,7% |
| Aðrir alm. stovnar | 4.123.696 | 257.731 | 5,2% |
| Tilsamans | 79.478.445 | 4.967.403 | 100,0% |

Sum tað sæst av omanfyristandandi, hevur vinnan fingið í meðal góða helvt – 54,8 % - av stuðlinum øll árini 2004-18. Vinnan fekk í fjør 54,8 %, í 2017 71,3% og í 2016 76% , sum er tað hægsta nakrantíð. Í ár fær vinnan knapt 76% , sum er væl hægri enn meðal 56,5 %. Havstovan hevur øll árini fingið í meðal fjórðingin – 24,7 %. Aðrir almennir stovnar enn Havstovan hava fingið í meðal 5,2 %. PhD-lesandi, Vinnugranskarar og lesandi hava fingið í meðal 9,2% og Granskingarkjarnurnar (ongin játtan síðani 2011) hava í einfaldum meðal fingið 4,5%.

Árligu játtanirnar í prosentum og tølum eru (sí niðanfyri og á næstu síðu):

Aðrir almennir stovnar á talvuni merkir aðrir almennir stovnar enn Havstovan (NVD/Setrið/HFS/FISK/Deildin fyri Arbeiðs- og Almannaheilsu/Umhvørvisstovan/Hagstovan/UVMR))

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Býtið í procentum | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| Vinnufyritøkur | 41 | 48 | 44 | 39 | 40 | 63 | 45 | 54 | 60 | 58 | 62 | 57,5 | 75,9 | 71,3 | 61,4 | 75,5 |
| PhD og V.gr. | 0 | 8 | 16 | 23 | 25 | 12 | 25 | 8 | 9 | 0 | 1 | 0,0 | 6,8 | 3,5 | 6,6 | 0,0 |
| Granskingarkjarnurnar | 10 | 9 | 13 | 3 | 9 | 22 | 5 | 0 | 0 | 0 | 0 | 0,0 | 0,0 | 0,0 | 0,0 | 0,0 |
| Havstovan | 49 | 35 | 28 | 30 | 21 | 3 | 25 | 36 | 26 | 32 | 28 | 28,3 | 12,1 | 19,1 | 22,0 | 11,5 |
| Aðrir alm. stovnar | 0 | 0 | 0 | 5 | 5 | 0 | 0 | 2 | 5 | 10 | 9 | 14,1 | 5,2 | 6,1 | 10,1 | 13,0 |
| Tilsamans | 100 | 100 | 101 | 100 | 100 | 100 | 100 | 100 | 100 | 100 | 100 | 100 | 101 | 100,0 | 100 | 100 |

Aðrir almennir stovnar á talvuni merkir aðrir almennir stovnar enn Havstovan (NVD/Setrið/HFS/FISK/Deildin fyri Arbeiðs- og Almannaheilsu/Umhvørvisstovan/Hagstovan/UVMR))

Játtanarbýtið øll árini 2004-19

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Býtið 1000 kr. | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| Vinnufyritøkur | 2.045 | 2.425 | 2.185 | 1.975 | 1.975 | 3.163 | 2.272 | 2.721 | 2.558 | 2.454 | 2.300 | 1.222 | 2.190 | 6.053 | 4.563 | 4.811 |
| PhD og V.gr. | - | 378 | 800 | 1.139 | 1.242 | 581 | 1.243 | 524 | 381 | - | 31 | - | 195 | 295 | 488 | - |
| Granskingarkjarnurnar | 481 | 450 | 641 | 150 | 460 | 1.118 | 245 | - | - | - | - | - | - | - | - | - |
| Havstovan | 2.454 | 1.772 | 1.377 | 1.480 | 1.064 | 140 | 1.241 | 1.659 | 1.096 | 1.356 | 1.021 | 601 | 350 | 1.621 | 1.635 | 735 |
| Aðrir alm. stovnar | - | - | - | 258 | 258 | - | - | 100 | 200 | 411 | 350 | 300 | 150 | 518 | 749 | 830 |
| Tilsamans | 4.980 | 5.025 | 5.003 | 5.002 | 4.999 | 5.001 | 5.001 | 5.004 | 4.235 | 4.221 | 3.703 | 2.123 | 2.885 | 8.487 | 7.437 | 6.376 |

Í 2013-17 var eingin vinnugranskaraverkætlan[[7]](#footnote-7) stuðlað. Í fjør bleiv aftur ein vinnugranskara­verkætlan stuðlað (2018-20), men hendan gavst tíanverri í ótíð í 2018. Mett varð í fjør, at fleiri vinnugranskaraverkætlanir fóru at vera komandi árini, men enn hevur hetta ikki víst seg at vera so. Seinasta vinnugranskaraverkætlanin var í 2012[[8]](#footnote-8).

Vinnugranskaraskipanin hjá Fiskivinnuroyndum gevur virkjum møguleika at seta ein vinnu­granskara á virkinum í upp til 3 ár og fáa hann fíggjaðan við 50% upp til 300 kkr. um árið. Kravið er, at granskingarevnini[[9]](#footnote-9) skulu hava støði í menningarætlanum hjá fyritøkuni, og at verkætlanin skal vera í samsvari við Programmið fyri Fiskivinnu­roynd­ir.

Yvirlitið yvir samlaðu játtanina frá FVR 2019 og komandi árini (2020/21) er víst á fylgj­andi tabellyvirliti:

|  |  |  |  |  |  |  |
| --- | --- | --- | --- | --- | --- | --- |
| **Samandráttur (kkr.):** |  |  | **2019-21** | **2019** | **2020** | **2021** |
| **15 nýggjar verkætlanir hava fingið játtað (eftir tillaging/flyting/skerjing):** | | | **4.500** | **3.855** | **645** | **0** |
| Men hesar 15 søktu upprunaliga um: |  |  | 5.547 | 5.103 | 445 | 0 |
| **9 framhaldandi verkætlanir hava fingið játtað (lítil broyting):** | | | **3.121** | **2.521** | **600** | **0** |
| Og hesar 9 søktu upprunaliga um (óbroytt): | |  | 3.266 | 2.666 | 600 | 0 |
| **Hesar 24 (15+9) verkætlanir fáa tilsamans játtað:** | | | **7.621** | **6.376** | **1.245** | **0** |
| 13 nýggjar verkætlanir hava ikki fingið játtað stuðul: | | | 8.202 | 5.802 | 1.600 | 800 |
| Allar 37(15+9+13) verkætlanirnar bóðu upprunaliga um 2019-21(22): | | | 17.015 | 13.570 | 2.645 | 800 |

Restina av játtanini 123.864 kr. svarandi til 1,91% av 6,50 mió. kr. er avsett til ymiskar útreiðslur hjá FVR (Framløgudagurin, lýsingar, fundarpening v.m).

**Verkætlan, sum er dottin burturímillum:**

14/1-2019 kemur fram, tá tosað verður við umsøkjara, at hann hevur sent 2 umsóknir inn í sama telduposti saman við nógvum viðkomanandi skjølum[[10]](#footnote-10). At umsøkjari sendir fleiri umsóknir inn í sama telduposti, er ikki komið fyri fyrr.

Hvørki journalin ella samskiparin hava gáa um, at 2 umsóknir vóru í sama telduposti.

Eftir skjóta viðgerð av stýrinum 15/1-19 varð niðurstøðan, at báðar verkætlanirnar vóru stuðulsverdugar, men tann seinna (dýrari) hevði kortini fallið í raðfestingini, tí avmarkað var, hvussu nógvur peningur var tøkur.

Hendan seinna verkætlanin er hvørki við í yvirlitum ella í fíggjarligu metingunum oman­fyri.

Viðfest hesum skjali er:

* **Fylgiskjal 1:** Verkætlanir játtaðar 12. jan. 2019
* **Programmið 2017-2020** (bæði stutta og langa) - broytingar gjørdar í 2017 eru vístar við gulum
* **Lýsingin 2019** (væntaða upphæddin 7,2 mió. kr. varð broytt til 6,5 mió. kr.)

**Fylgiskjal 1: Verkætlanir játtaðar 12. jan. 2019**

|  |  |  |  |  |  |  |  |
| --- | --- | --- | --- | --- | --- | --- | --- |
| **Id.** | **Navn (langt/stutt)** |  |  | **Játtað 2019** |  | **2020** |  |
|  | **Nýggjar verkætlanir (17):** | |  | **3.855.000** |  | 644.500 |  |
| **18/00578** | Royndir at veiða við langdorg | RV/VØF | V | 250.000 |  | 100.000 | 201920 |
| **18/00641** | Menning av maskinu til uggabeinsskering | VØF/BMSF | V | 400.000 |  |  | 2019 |
| **18/00642** | Hotwings | VØF/BSMF | V | 150.000 |  |  | 2019 |
| **18/00651** | Reyðkrabbi í føroyskum sjóøki | BF | V | 300.000 |  |  | 2019 |
| **18/00652** | Assessing the recovery of Haddock, Saithe and Cod on the Faroe Bank using environmental DNA | BF | H | 385.000 |  | 62.500 | 2019-20 |
| **18/00658** | Góðskueftirlit, QC | VØF | V | 200.000 |  | 100.000 | 2019-20 |
| **18/00663** | Kanning av sensorisku góðskuni á ísfiski | RVF/ BSMf | V | 100.000 |  |  | 2019 |
| **18/00665** | Menning av sjálvlýsandi teymar | RV/VØF | V | 250.000 |  | 250.000 | 2019-20 |
| **18/00666** | Atburður hjá flatfiski í mun til tosk á landleiðini | BF | V | 100.000 |  |  | 2019 |
| **18/00669** | Menning av línuskipan, sum kann lyfta línuna upp frá havbotninum | RV | V | 200.000 |  |  | 2019 |
| **18/00671** | Hávirka sjópylsu í Føroyum til marknaðir, har íð kinverjar búgva | RV/VØF | V | 250.000 |  |  | 2019 |
| **18/00674** | Alt í land. 2. stig | RV/VØF | V | 650.000 |  | 132.000 | 2019-20 |
| **18/00675** | WEFTA 2019 (West European Fish Technology Association) Ráðstevna í Føroyum 15-17. okt. 2019 | VØF/BMSF | A/V | 300.000 |  |  | 2019 |
| **18/00676** | "The Pure Taste of the Faroe Islands" - Matgerðarfilmir til www.FaroeSeafood.com | VØF/BMSF | A | 175.000 |  |  | 2019 |
| **18/00677** | Selective fishing við línu | RV/VØF | V | 145.000 |  |  | 2019 |
|  | **Framhaldandi verkætlanir (9)** | |  | **2.521.136** |  | 600.000 |  |
| **17/00571** | Marknaðarkanningar og marknaðarføring av norðhavs-, fjarðasild og brislingi saman við Sp/f Tavuni, Leirvík | VØF/ BSMF | V | 200.000 |  |  | 2018-19 |
| **17/00580** | Marknaðarkanningar fyri turrar vørur úr havinum til Human Consumption og Pet Food | VØF/ BSMF | V | 200.000 |  |  | 2018-19 |
| **17/00583** | Kortlegging av brislingi á Skálafjørðinum - útbreiðsla og grundleggjandi lívfrøði gjøgnum árið - Brislingur á Landgrunninum (Bál) | BF | H | 140.000 |  |  | 2018 (-19) |
| **17/00593** | Virðisøking av upsa.(Paneraðar og vacuumpakkaðar upsavørur) | VØF | V | 650.000 |  | 200.000 | 2018-19 |
| **17/00608** | At bjóða føroyskar fiskavørur til danska marknaðin, har dygdin er í heimsklassa. Hágóðsku fiskavørur til kræsnar kundar - Virðisøking og hágóðsku fiskavørur | VØF | V | 400.000 |  | 400.000 | 2018-20 |
| **17/00609** | Fiskiveiðidatavøruhús (forverkætlan ) - DWFISK | BSMF | A | 355.000 |  |  | 2018-19 |
| **17/00644** | Kanning av føroyska taskukrabbastovninum (*Cancer pagurus*) | (RV)/BF | V | 227.856 |  |  | 2018-19 |
| **16/00632** | Bleytur makrelur og Kudoa-infektión | RVF/BF | H | 210069 |  |  | 2017-19 |
| **16/00645** | Kanning av kinesiska marknaðinum við serligum atliti til pelagiskan fisk | BSMF | V | 138211 |  |  | 2017-19 |
|  | **Verkætlanir tilsamans (17+9):** | |  | **6.376.136** |  | 1.244.500 |  |

Til ymiskt (11. Framløgudagin 4/3-2019, lýsingar, fundarpening v.m.) er avsett 123.864 kr., svarandi til 1,91% av 6,5 mió. kr.

Styttingar:

|  |
| --- |
| BF: Burðardyggur fiskiskapur |
| RV/VØF ella RVF: Royndarveiða og virðisøking av fiski |
| BSMF: Búskaparlig og samfelagslig menning av fiskivinnuni |
| Vgr: Vinnugranskaraverkætlan |
| PhD: PhD-verkætlanir |
| PD: Post Doc-verkætlan (er her íroknað almennar verkætlanir) |
| V: Vinnuverkætlanir |
| H: Havstovan |
| A: Almenn verkætlan, sum ikki er Havstovan |

**Programm 2017-2020**

**Stutta:**

**Stevna**

Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.

**Raðfest øki**

**Royndarveiða og virðisøking av fiski og fiskavørum**

**Burðardyggur fiskiskapur**

**Búskaparlig og samfelagslig menning av fiskivinnuni og førleikamenning í øllum liðum**

**Longra:Stevna**

Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum.

**Raðfest øki**

**Royndarveiða og virðisøking av fiski og fiskavørum**

Hetta kunnu vera praktiskar royndir ella vísindarligar kanningar, t.d.:

1. royndarveiða eftir fiskasløgum, sum ikki verða gagnnýtt
2. at fáa størri part av tilfeinginum til matna og finna marknaðir
3. **at alt tilfeingið verður fingið til lands, verður gagnnýtt og virðisøkt**
4. at menna tøkni og mannagongdir, ið betra um góðskuna á fiski og fiskavørum
5. **at menna ymiskar góðskubólkar fyri ráfisk og góðskuváttanir**
6. at lýsa og loysa praktiskar trupulleikar at fáa alla veiðu til høldar
7. fáa fram og nýta eginleikar sum havtilfeingið hevur á fólkaheilsuna

**Burðardyggur fiskiskapur**

Hetta kunnu vera praktiskar royndir ella vísindarligar kanningar, t.d.:

* at menna tøkni, ið fer varliga við umhvørvinum og minkar um orkunýtsluna
* at menna vitanina um fiskalívfrøði og vistfrøði
* at menna burðardyggan fiskiskap (umsitingarætlanir v.m.)

**Búskaparlig og samfelagslig menning av fiskivinnuni og førleikamenning í øllum liðum**

Hetta kunnu vera fyrisitingarligar, fíggjarligar, hagfrøðiligar, samfelagsligar ella búskaparligar kanningar ella greiningar, sum leggja afturat vitan um fiskivinnuna, og harvið menna grundarlagið undir vinnuligum og politiskum avgerðum, t.d.:

* tilfeingisbúskapur og fyrisiting
* skipan av framtíðar fiskiskapi og flota undir Føroyum (íroknað ávirkan á onnur lið)
* marknaðarføringsátøk[[11]](#footnote-11), ið kunnu stimbra áhugan fyri føroyskum fiski, herundir á nýggjum marknaðum.
* at marknaðaratgongd og marknaðarføring kunnu betrast
* at størri virðisøking verður skapt í Føroyum í øllum liðum í vinnuni
* at føroyskir førleikar verða mentir í tøkni, veiði, framleiðslu, veitingum, tænastum og sølu

*  *

Fiskivinnuroyndir 2019

Lýsing eftir umsóknum

Fiskivinnuroyndir er játtan hjá Fiskimálaráðnum, sum stuðlar royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum

Verkætlanir, sum stuðul kann søkjast til, eru skipaðar í trý høvuðsøki:

* Burðardyggur fiskiskapur
* Royndarveiða og virðisøking av fiski
* Búskaparlig og samfelagslig menning av fiskivinnuni og førleikamenning í øllum liðum

Serligur dentur verður lagdur á, at:

* vinnan tekur lut í verkætlanini
* eginfígging, onnur fígging og samfígging er skjalfest
* samstarv er við samstarvsfelagar í Føroyum (almennar og/ella privatar) og/ella uttanlands.
* at verkætlanin er skipað við einum stýrisbólki at fylgja við gongdini

Fyritøkur, almennir stovnar og einstaklingar kunnu søkja um stuðul úr Fiskivinnuroyndum.

Fiskivinnuroyndir kann í hesum umfari útluta 7,2 mió. kr. komandi ár til nýggjar og verandi verkætlanir.

Víst verður á, at møguleiki eisini er hjá vinnuni at søkja um stuðul til setan av vinnugranskara innanfyri omanfyrinevndu økir við fígging upp til 50%[[12]](#footnote-12).

Um tørvur er á at orða hugskot til ítøkiligar verkætlanir ber til at seta seg í samband við samskiparan um hetta.

Umsóknir skulu verða samskiparanum í fiskivinnugransking í hendi í seinasta lagi **mánadagin 3. desember 2018, kl. 12:00.**

**Meira fæst at vita:**

Programm, umsóknarbløð, vegleiðingar og annað kunnandi tilfar fæst á heimasíðu okkara [www.fvg.fo](http://www.fvg.fo)

Áhugaði eru vælkomin at venda sær til Jákup Mørkøre, samskipara, við møguligum spurningum.

Fyrivarni verður tikið fyri játtan á løgtingsins fíggjarlóg fyri 2019.

Jákup Mørkøre, samskipari

tlf.: 35 30 30

fartel.: 55 32 48

t-post: [jakupmo@fisk.fo](mailto:jakupmo@fisk.fo)

Umsóknir skulu sendast til:

Fiskimálaráðið

Samskiparin í fiskivinnugransking

P.O.Box 347

Yviri við Strond 15

FO-110 Tórshavn



1. Í tíðarskeiðinum frá 1. sept. 2013 til 3. sept. 2015 var samskiparin lagdur inn undir Aðalskrivstovuna v/ Rógva Reinert, aðalstjóra. Síðani er samskiparin aftur (eins og fyrr) lagdur inn undir Fiskivinnustovuna v/Andras Kristiansen, deildarstjóra. [↑](#footnote-ref-1)
2. Afturat/nýggj komu: Aftur í ár varð serligur dentur lagdur á at fáa verkætlanir innan ásettu og víðkaðu 3 høvuðsøkini (m.a. førleikamenning í øllum liðum, virðisvøkstur av fiska­vørum, at fáa alt tilfeingið til lands, gagnnýtt og virðisøkt, at menna ymiskar góðskubólkar fyri ráfisk og góðskuváttanir, at menna burðardyggan fiskiskap (umsitingarætlanir v.m.), at marknaðaratgongd og marknaðarføring kunnu betrast, at størri virðisøking verður skapt í Føroyum í øllum liðum í vinnuni, og at føroyskir førleikar verða mentir í tøkni, veiði, framleiðslu, veitingum, tænastum og sølu v.m.). [↑](#footnote-ref-2)
3. Restina av játtanini 123.864 kr. svarandi til 1,91% av 6,50 mió. kr. er avsett til ymiskar útreiðslur hjá FVR (Framløgudagurin, lýsingar, fundarpening v.m) [↑](#footnote-ref-3)
4. Í 2018 (25,2%), í 2017 (27,9%), í 2016 (23,7%), 2015 (19,4%), 2014 (32,2%), í 2013(31,8%), 2012 (fyrra 28,9% og seinna 38,2%), 2011 (40,4%), í 2010 (41%), í 2009 (34%) og í 2008 góð (42%), sum var væl minni enn í 2007, tá søkt var um 2/3 frá FVR! [↑](#footnote-ref-4)
5. Tær báðar nýggju Granskingarkjarnurnar: Kjarnan fyri Veiði- og Reið­skapstøkni (við denti á at minka oljunýtsluna (orkusparing)) og Kjarnan fyri Framleiðslutøkni (við denti á framleiðslu og gagnnýtslu av allari hjá­vøru (biotøkni)) vórðu niðurlagdar í september 2010 í samband við, at játtanin til Granskingarætlanir á fíggjarlógini fyri 2011 fór at fella burtur. Frammanundan teimum 2 nýggju Granskingarkjarnunum vóru 3 Granskingarkjarnur (ein var eisini fyri veiðitøkni). [↑](#footnote-ref-5)
6. Stuðul hevur verið latin til Havstovuna á hvørjum ári (2004-19) og Fróðskaparsetur Føroya/NVD (2007-08 + 11-12 (og 2014)) og fyri 2012-16 eisini HFS. Fiskimálaráðið er eisini við í hesum bólki fyri 2015 (Verkætlanin: Virðisvøkstur í Fiskivinnuni) og í 2019 (WEFTA-ráðstevna í okt. 2019). Í 2016-18 eru eisini Deildin fyri Arbeiðs- og Almannaheilsu (PhD) og Umhvørvisstovan 2016-17 við í yvir­litinum). Í 2018 og 2019 eru Hagstova Føroya og UVMR komin við. Stýrið fyri FVR fekk gjørt eina verkætlan í 2016, sum lýsti støðuna á ísfiski í Føroyum. [↑](#footnote-ref-6)
7. Serlig føroysk skipan sí [www.fvg.fo](http://www.fvg.fo) (danska Erhvervs-PhD skipanin hevur higartil ikki verið galdandi fyri Føroyar, men VMR (v/Jóhan Dahl, landsstýrismanni) gjørdi fyri nøkrum árum síðani avtalu við danskar myndugleikar í 2014 um at fáa skipanina eisini at virka fyri Føroyar frameftir). Møguleiki er fyri at knýta eina vinnuverkætlan saman við einari vanligari PhD-verkætlan (tá vinnuvirkið gongur við til tað). Ymisku PhD-skipanirnar er øki hjá Mentamálaráðnum [www.mmr.fo](http://www.mmr.fo). [↑](#footnote-ref-7)
8. PBP - Fra peptoner til Bioaktive Peptider – vinnugranskari (Atlantic Biotechnology). 1/5-09-30/4-12. [↑](#footnote-ref-8)
9. (sí <http://www.fvg.fo/Default.aspx?ID=14>) . [↑](#footnote-ref-9)
10. Tvær umsóknir saman við 8 øðrum skjølum. [↑](#footnote-ref-10)
11. Tó ikki sølumessur [↑](#footnote-ref-11)
12. max. 300 kkr./ár í 3 ár [↑](#footnote-ref-12)